ฮั่งเส็งปิดบวก 228.76 จุด ก่อนสหรัฐเผยข้อมูลจ้างงาน
ฮั่งเส็งปิดบวก 228.76 จุด ก่อนสหรัฐเผยข้อมูลจ้างงาน
7 ส.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวขึ้น โดยดัชนีฮั่งเส็งเพิ่มขึ้น 228.76 จุด หรือ 0.94% ปิดภาคเช้าที่ 24,604.04 จุด ขณะที่นักลงทุนรอดูข้อมูลจ้างงานนอกภาคเกษตรเดือนก.ค.ของสหรัฐที่จะมีการเปิดเผยในวันนี้ หลังจากจำนวนผู้ขอรับสวัสดิการว่างงานรายสัปดาห์ของสหรัฐออกมาต่ำกว่าคาดการณ์
ตลาดมีมุมมองบวกเกี่ยวกับตลาดแรงงานสหรัฐ หลังกระทรวงแรงงานสหรัฐเปิดเผยเมื่อคืนนี้ว่า จำนวนผู้ขอรับสวัสดิการว่างงานครั้งแรกในรอบสัปดาห์ซึ่งสิ้นสุดวันที่ 1 ส.ค. เพิ่มขึ้น 3,000 ราย สู่ระดับ 270,000 ราย
ตัวเลขดังกล่าวยังคงต่ำกว่าระดับ 300,000 รายเป็นสัปดาห์ที่ 21 ติดต่อกัน ซึ่งเป็นช่วงเวลาที่ยาวนานที่สุดนับตั้งแต่ปี 2000 และเป็นสัญญาณบ่งชี้ว่าตลาดแรงงานยังคงมีความแข็งแกร่ง
ทั้งนี้ ตลาดจะจับตาตัวเลขจ้างงานนอกภาคเกษตรเดือนก.ค.ของสหรัฐที่มีกำหนดเปิดเผยในเวลา 19.30 น.วันนี้ ตามเวลาไทย เพื่อประเมินความชัดเจนของภาวะตลาดแรงงานสหรัฐ ซึ่งเป็นปัจจัยที่ธนาคารกลางสหรฐ (เฟด) จะใช้ประกอบการพิจารณาในการปรับนโยบายการเงิน
 
        